Szeretettel köszöntöm kedves vendégeinket, Henter Ágnes vagyok, az Adorate Kórus és egyben a plébánia közösségének tagja.

Mai koncertünknek különös jelentőséget ad, hogy a középkor óta éppen ezen a napon, november 22-én ünnepeljük az egyházi zene védőszentje, Szent Cecília napját. Köszönjük, Horváth Zoltán plébános úrnak, hogy lehetővé tette, hogy hangversenyünket e jeles napon, az Egek Királynéja templomban tarthassuk!

Az MKM Kelenvölgyi Férfikórus Egyesület és az Adorate Kórus koncertje kezdetén énekeljük el közösen a Szent Cecíliáról szóló népéneket, amelynek szövege és kottája a padokban elhelyezett lapon olvasható.

\*

Hangversenyünk első felében az MKM Kelenvölgyi Férfikórus Egyesület műsorát hallhatják. Vezényel: Stiblo Anna, zongorán közreműködik Ács Jolán.

\*

Az Adorate Kórust zenekedvelő és -művelő amatőrök alapították, és 2008 óta aktív résztvevője Újpest zenei életének. Együttesünk jelenleg körülbelül 30 tagot számlál, próbáinknak az Ady Endre Művelődési Ház ad otthont. Repertoárunkon egyházi és világi művek egyaránt szerepelnek, a gregoriántól a kortárs darabokig.

Kórusunk megalakulása óta szoros kapcsolatban áll az Egek Királynéja Főplébánia templommal. Több alkalommal énekeltünk a szertartásokon, itt készült több CD-felvételünk, sikeres karácsonyi koncerteket tartottunk, és jó néhány művet az Egek Királynéjában mutattunk be először a közönségnek. A százéves orgona újraszentelése alkalmából rendezett ünnepségnek is aktív közreműködői voltunk.

Mai műsorunk első részében az Adorate Kórus női kara Praetorius *In dulci jubilo* című művét énekli, ezután a *Mi Atyánk* imádság Duruflé francia zeneszerző feldolgozásában hangzik el. Vezényel Barta Viktória.

**Éneklés, 2 szám**

Hangversenyünk következő számaként a női kar Caccini *Ave Mariá*ját adja elő. Zongorán közreműködik Monostori Ferenc.

**Éneklés, 1 szám**

Cererols katalán zeneszerző *Regina caeli* című, két kórusra írt darabját az Adorate Kórus ma este különleges feldolgozásban énekli: az összkar mellett két, kisebb kamaraegyüttes dicsőíti a Mennyek Királynőjét.

**Éneklés, 1 szám**

A következő vasárnap, november 30-án kezdődő adventet Rheinberger *Rorate caeli* című művével köszöntjük.

**Éneklés, 1 szám**

Kodály *Pange lingua* című darabja után az Adorate Kórus Saint-Saëns *Karácsonyi oratóriumá*nak részletével, a *Tollite hostiassz*al zárja műsorát.

Köszönjük figyelmüket!